Telki Község Jegyzője

**Tájékoztató**

**Képviselő-testület lejárt határidejű határozatainak végrehajtásáról**

Telki Község Önkormányzat Képviselő-testületének Szervezeti és Működési Szabályzatáról szóló 10/2024. (X.15.)Ör. 20. § (3) bekezdése alapján a folyamatban lévő és lejárt határidejű határozatokban történt intézkedésekről az alábbiak tájékoztatót adom.

|  |  |
| --- | --- |
| **Határozat száma és címe** | **Végrehajtás** |
| **Telki község Önkormányzat** **Képviselő-testülete****1/2025. (I.13.) számú Önkormányzati határozata****Telki Polgármesteri Hivatalánál dolgozó közszolgálati tisztviselők 2025. évi cafetéria-juttatásáról** |  |
| Telki Község Önkormányzat Képviselő-testülete megtárgyalta a köztisztviselők részére nyújtható cafetéria-juttatásokra vonatkozó előterjesztést, és a 2025. évre vonatkozó cafetéria keretösszeg mértékét az alábbiak szerint hagyja jóvá:1. Magyarország 2025. évi központi költségvetéséről szóló 2024. évi XC. törvény 64. § (3) bekezdésével, a közszolgálati tisztviselőkről szóló 2011. évi CXCIX. törvény 151. § (1) bekezdésével, valamint a közszolgálati tisztviselők részére adható juttatásokról és egyes illetménypótlékokról szóló 249/2012. (VIII.31.) Korm.rendelet rendelkezéseivel összhangban a köztisztviselőket megillető cafetéria-juttatás 2025. évi éves keretösszegét bruttó 390.000 FT/fő/év összegben határozza meg.
2. Felkéri a polgármestert, hogy a 2025. évi költségvetésről szóló rendelet-tervezet előkészítésekor a határozatban foglaltaknak megfelelően gondoskodjon a fedezet biztosításáról.

**Felelős:** Polgármester**Határidő:** 2025. költségvetési rendelet-tervezet benyújtása | **Megtörtént** |
| **Telki község Önkormányzat** **Képviselő-testülete****2/2025. (I.13.) számú Önkormányzati határozata****A polgármester 2025. évi cafetéria-juttatásáról** |
| Telki Község Önkormányzat Képviselő-testülete megtárgyalta a polgármester részére nyújtható cafetéria-juttatásokra vonatkozó előterjesztést, és a 2025. évre vonatkozó cafetéria keretösszeg mértékét az alábbiak szerint hagyja jóvá:1. Magyarország 2025. évi központi költségvetéséről szóló 2024. évi XC törvény 64. § (3) bekezdésével, a közszolgálati tisztviselőkről szóló 2011. évi CXCIX. törvény 151. § (1) bekezdésével és 225/L §-ával, valamint a közszolgálati tisztviselők részére adható juttatásokról és egyes illetménypótlékokról szóló 249/2012. (VIII.31.) Korm.rendelet rendelkezéseivel összhangban a köztisztviselőket megillető cafetéria-juttatás 2024. évi éves keretösszegét bruttó 390.000 FT/fő/év összegben határozza meg azzal, hogy a választható juttatások fajtájára, mértékére, valamint a felhasználás módjára a Telki Polgármesteri Hivatal Cafetéria Szabályzata az irányadó.
2. Felkéri a polgármestert, hogy a 2025. évi költségvetésről szóló rendelet-tervezet előkészítésekor a határozatban foglaltaknak megfelelően gondoskodjon a fedezet biztosításáról.

**Felelős:** polgármester**Határidő:** 2025. költségvetési rendelet-tervezet benyújtása | **Megtörtént** |
|  |  |
|  |
| **Telki község Önkormányzat** **Képviselő-testülete****3/2025. (I.13.) számú Önkormányzati határozata****A közalkalmazottak, és az önkormányzati fenntartású költségvetési szerveknél a Munka Törvénykönyvéről szóló 2012. évi I. törvény hatálya alá tartozó dolgozók és az egészségügyi szolgálati jogviszonyban foglalkoztatottak 2025. évi cafetéria-juttatásáról** |  |
| Telki Község Önkormányzat Képviselő-testülete megtárgyalta a köztisztviselők részére nyújtható cafetéria-juttatásokra vonatkozó előterjesztést, és a 2025. évre vonatkozó cafetéria keretösszeg mértékét az alábbiak szerint hagyja jóvá:1. Az önkormányzati fenntartású költségvetési szerveknél köznevelési foglalkoztatotti jogviszonyban álló, illetve a Munka Törvénykönyvéről szóló 2012. évi I. törvény hatálya alá tartozó dolgozókat megillető cafetéria-juttatás 2025. évi éves keretösszegét bruttó 390.000 Ft/fő/év összegben határozza meg.
2. Felkéri a polgármestert, hogy a 2025. évi költségvetésről szóló rendelet-tervezet előkészítésekor a határozatban foglaltaknak megfelelően gondoskodjon a fedezet biztosításáról.

**Felelős:** polgármester**Határidő:** 2025. költségvetési rendelet-tervezet benyújtása | **Megtörtént** |
|  |  |
| **Telki község Önkormányzat** **Képviselő-testülete****4/2025. (I.13.) számú Önkormányzati határozata****Telki Község Önkormányzatának 2025. évi költségvetési koncepciója** |  |
| Telki Község Önkormányzat Képviselő-testülete a 2025. évi költségvetési koncepciót az előterjesztésben foglaltak szerint elfogadja.**Határidő:** 2025. költségvetési rendelet-tervezet benyújtása**Felelős:** polgármester, jegyző | **Megtörtént** |
|  |  |
| **Telki község Önkormányzat** **Képviselő-testülete****5/2025. (I.13.) számú Önkormányzati határozata****Telki Zöldmanó Óvoda nyári zárva tartási rendjének meghatározása** |  |
| 1. Telki Község képviselő-testülete a Telki Zöldmanó Óvoda nyári zárva tartás időpontját az alábbiak szerint határozza meg: Telki Zöldmanó Óvoda Harangvirág utcai székhely nyári zárva tartásának időtartama: 2025. július 28-től 2023. augusztus 22-ig. Telki Zöldmanó Óvoda Tengelice utcai telephely nyári zárva tartásának időtartama: 2024. június 30.-tól 2023. július 25.-ig.2. A Képviselő-testület megbízza az intézmény vezetőjét, hogy az óvoda nyári zárva tartásának időtartamáról tájékoztassa a szülőket. Határidő: folyamatosFelelős: óvodavezető | **Megtörtént** |

|  |  |
| --- | --- |
| **Telki község Önkormányzat** **Képviselő-testülete****6/2025. (I.13.) számú Önkormányzati határozata****Telki Zöldmanó Óvoda 2025/2026 nevelési év Óvodai beiratkozás időpontjának meghatározása** |  |
| Telki község Képviselő-testülete a Telki Óvoda 2025/2026 nevelési évére történő óvodai beiratkozás helyét és időpontját a következők szerint határozza megBeiratkozás helye: Telki Zöldmanó ÓvodaTelki, Harangvirág u. 3.Beiratkozás időpontja: 2025. május 5. 8.00 – 17.00 óráig 2025. május 6. 8.00 – 17.00 óráig**Felelős:** intézményvezető**Határidő:** azonnal | **Intézkedést nem igényel** |

|  |  |
| --- | --- |
| **Telki község Önkormányzat** **Képviselő-testülete****8/2025. (I.13.) számú Önkormányzati határozata****Településrendezési eszközök módosításával összefüggő kérdések** |  |
| Telki község Önkormányzat Képviselő-testülete úgy határozott, hogy felkéri a településtervező Kasib Komplex Mérnöki Menedzser Iroda Kft-t, hogy vizsgálja meg a Helyi Építési Szabályzat módosítása tervezési szakaszában a módosítással érintett területek tekintetében a *zöldterületi mutató, a csapadékvíz kezelésnek, a gépjárműforgalom kezelésnek, parkolásnak a kérdését és az épületek egyéb paramétereire vonatkozó előírásokat az alábbi szempontrendszer figyelembevételével:***1. Zöldfelületek növelése**A szabályozás alatt lévő terület közvetlenül kapcsolódik a falu központi parkjához. A településközpont tervezésekor prioritásként kezelendő, hogy az átmenet a parkból a lakóövezetbe fokozatos legyen, ezért a zöldfelület legkisebb mértékét növelni célszerű a jelenlegi 40%-ról. A tervezési övezet közvetlen környezetében található Vt‐A4 (1), (2) és (3) övezetekben a zöldfelület legkisebb mértéke 50% vagy 60%, ezért azokhoz igazodó érték nem csak a klímaváltozás hatásait mérsékelné, de az új beépítés jobban illeszkedne a már meglévő környezethez is.**2. Fenntartható vízgazdálkodás**Az esővíz gyűjtése és újra hasznosítása jelentősen csökkentheti a vízfelhasználást. Az utak, járdák és parkolók kialakításánál vízáteresztő burkolatok alkalmazásának előírása segíti az esővíz elszivárgását.**3. Közlekedés és parkolás*** A településközpontban az alapvető szolgáltatások (pl. boltok, iskolák, egészségügyi ellátás) gyalog vagy kerékpárral is könnyen elérhetőek. Ezért törekedni kell a gépjárművek számának a korlátozására.
* A település központja nem lehet parkoló. Az állandó lakók gépjárműveiket az épületben kell elhelyezni, kültéren csak az érkező vendégek parkolója lehet.
* A településrendezési és építési követelmények alapszabályzatáról szóló 280/2024. (IX. 30.) Korm. rendelet 59.§. ( 4 ) bek. szerint *a telken a gépjárműtárolókat elsődlegesen épületben vagy terepszint alatti építményben kell megvalósítani.* Ehhez képest a HÉSZ most kifejezetten megengedő, a Vt-A2 jelű építési övezetben *a szükséges parkoló férőhely legfeljebb 50%-a térszínen is elhelyezhető*, a Vt-A3(1) övezetben még ennyi előírás sincs! Meg kell vizsgálni, mindkét övezetben a szükséges parkolóhelyeknek az épület tömegében vagy terepszint alatti építményben történő biztosításának előírását, tekintettel arra, hogy az utcán van lehetőség további vendég parkolóhelyek kialakítására.

Ezeknek az irányelveknek az alkalmazása nemcsak fenntarthatóbbá és élhetőbbé teszi majd a jövőbeni településközpontot, hanem hozzájárulnak a klímaváltozáshoz való alkalmazkodáshoz is. További vizsgálati szempontok:**4. Telekméret**A településközpontban jellemzően nagy tömegű épületek helyezkednek el. A módosítással érintett Vt-A2 és Vt-A3(1) övezetekben ezért célszerű e telkek elaprózódását megakadályozni nagyobb minimális telekméret meghatározásával.**5. Elővásárlási jog**A HÉSZ 18.§-a szabályozza, hogy az önkormányzatát elővásárlási jog illeti meg a Vt-Kt-AI, Vt-Kt-R és V-3 jelű építési övezetbe tartozó ingatlanokra. Ezt érdemes lenne kiegészíteni a VtA-2 és a Vt-A3(1) övezetekkel is. Az önkormányzat elővásárlási jogosultságát az építési törvény teszi lehetővé. Mivel ezek a településközponti beépítetlen területek stratégiai fontosságúak a település fejlesztése szempontjából, indokoltnak látszik az elővásárlási jog erre a területre való kiterjesztése. Felkérjük a településtervezőt, hogy ennek lehetőségét vizsgálja meg.**6. Beépítési és beültetési kötelezettség**A HÉSZ-ben korábban szerepelt a 3 éves beépítési és beültetési kötelezettséget ebben a két érintett övezetben. Kérjük ezek visszaállíthatóságának vizsgálatát.**7. Építménymagasság**Vt‐A2 övezetben vizsgálja meg a településtervező, hogy a 7 méteres, korábbi, 2020-as módosítás eredményeként meglévő magassági korlát a többi környező övezethez hasonlóan visszakerüljön 6,5 méteres magasságra.Határidő: 2025.február 3.Felelős: polgármester, településtervező | **Megtörtént** |

Telki, 2025. február 15.

 dr. Lack Mónika

 jegyző